open-index/open-wikipedia-markdown huggingface dataset:
חינה (יהדות הודו)

**חינה הודית (מהנדי)** הוא טקס הפרידה של האם מביתה, שבו האם כביכול מכינה את החינה מדמעותיה, במסורת יהדות בני ישראל (הודו), החינה נקראת מהנדי וטקס החינה נקרא טקס מהנדי.

לפני טקס החינה ישנו טקס מקדים הנקרא טקס מלידה, המלווה בברכות אליהו הנביא, טקס זה נערך בדר"כ כשבוע לפני טקס החינה.

## אוהל ואביזרים
אוהלי החינה ההודית צבעוניים ומרהיבים, האוהל מקושט כולו בפרחי בד צבעוניים, באוהל מניחים ארבעה כיסאות מרופדים בבד לבן, כמו גם השטיח באוהל – סמל לטוהר. שני כיסאות קדמיים מיועדים לחתן ולכלה ושני כיסאות אחוריים מיועדים לשושבינים. ביום החינה הכלה לובשת סארי ירוק ותכשיטים תואמים – סמל להתחדשות וצמיחה.

## טקס החינה
החתן והכלה נכנסים לאולם בתהלוכה מפוארת המלוות מקדימה על ידי מתופף ובנות המפזרות עלי כותרת צבעוניים, הכלה מובלת על גבי אפריון מפואר הנקרא **"דולי"**, והחתן נישא על ידי האורחים בליווי שמשייה מהודרת הנקראת **"צטרי"**. מאחור מתלוות נשים הנושאות בידיהן את קערת החינה המקושטת ומגשיות חינה שעליהם מונחים דברי המתיקה. הקהל מצויד במקלות ריקודים, הנקראים **"דאנדייה"**, ובכובעים אשר חולקו מבעוד מועד מקבל את הזוג בליווי שירים ובריקודים. אז החתן והכלה עונדים זה לזה את שרשרת ה**"האר"** ומתיישבים בכיסאות הקדמיים, מאחור יושבים השושבינים. לאחר מכן מנהלת הטקס, שצריכה להיות אחת מבנות המשפחה שאיננה אלמנה או גרושה, מאכילה את החתן והכלה המיועדים וכן את השושבינים בסוכרייה - כברכה לחיים מתוקים. לאחר מכן לוקחים את השרשרת כסף ושרשרת פרחים ומניחים על מצחן של חמש רווקות (כברכה למציאת זיווג, ונישואין תוך שנה) ואז קושרים לחתן ולכלה על הראש.

## מריחת החינה
בקרב העדה ההודית מקובל למרוח את החינה על אצבע יד ימין – אותה האצבע שעונדים עליה את הטבעת בטקס החופה. לאחר מריחת החינה לוקחים מעט מהחינה מאצבעו של החתן ומעבירים לאצבע הכלה, ומעט מהחינה מאצבעה של הכלה מעבירים לחתן, זאת באמונה שהקשר יהיה קשר חם, טוב ואוהב לאורך כל הדרך המשותפת בין בני הזוג.

## ראו גם
* חינה

## הערות שוליים
קטגוריה:יהדות הודו
קטגוריה:פולקלור יהודי
קטגוריה:טקסי מעבר
קטגוריה:אירועים משפחתיים
קטגוריה:נישואים ביהדות
קרונוזאורוס

**קְרוֹנוזאורוס** (שם מדעי: *Kronosaurus*; מילולית: "הלטאה של קרונוס") הוא סוג של פלזיוזאור גדול ממשפחת הפליוזאוריים אשר מאובניו נמצאו בקווינסלנד שבאוסטרליה ובקולומביה ותוארכו ללפני 120-100 מיליון שנה מהיום, בתור הקרטיקון.

## מאפיניים
יצור ימי זה היה טורף-על בתקופתו והוא שוטט לאורך הימים בחיפוש מזון, אותו לכד עם לסתותיו החזקות.

הוא נחשב לאחד הזוחלים הימיים הגדולים שחיו אי-פעם. אורכו מוערך בין 9 ל-10.5 מטר ומשקלו למעל 11 טונות. עם זאת הוא היה קטן יותר מהפליוזאורוס של תור היורה. אורך שיניו הגדולות ביותר מגיעות ל-30 ס"מ והם עוצבו לתפיסה ושיסוע של טרף אפשרי בעוצמה. ליצור היה גוף חביתי וסנפירים גדולים איתם יכל לנוע במהירות.

ב-2021 הופרד המין *Kronosaurus boyacensis* מהסוג לסוג עצמאי - מונקירזאורוס.

## בתרבות
זוחל ימי זה מופיע בסרט Sea Rex 3D ובסדרה פלאווורלד וכן במשחקי המחשב Jurassic World Evolution 2, עולם היורה: המשחק ופארק היורה 3: בניית פארק.

## תמונות
240px|ממוזער|ימין|איור אפשרי
ממוזער|קרונוזאורוס טורף פלזיוזאור מסוג ''Tuarangisaurus''
ממוזער|קרונוזאורוס
ממוזער|איור של קרונוזאורוס

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1924
קטגוריה:טקסונים שתוארו בידי אלברט הבר לונגמן
קטגוריה:פליוזאוריים
קטגוריה:בעלי חיים שחיו בקרטיקון תחתון באמריקה הדרומית
קטגוריה:פלזיוזאורים שחיו באוקיאניה
קטגוריה:פלזיוזאורים שחיו באמריקה הדרומית
קטגוריה:מאובני טקסונים שתוארו ב-1924
קטגוריה:אוסטרליה: מאובנים
איכתיאורניס

**איכתיאורניס** (שם מדעי: *Ichthyornis*) הוא סוג של עוף ימי נכחד מהקבוצה הלא-טקסונומית הנקראת "עופות בעלי שיניים".

## מאפיינים
העוף הקדום תואר לראשונה ב-1873 בידי עותניאל צ'ארלס מארש ופירוש שמו הוא: "עוף דגים", על שם מבנה העצמות דמוי-הדג שלו. הוא נחשב לעוף קמאי, אך מפותח מאוד ודומה לעופות הבתראים. כיום הוא משויך לקבוצה אורניתורה.

האיכתיאורניס דמה במראו לשחף מודרני, אך גודלו הממוצע היה כ-24 ס"מ (בדומה ליונה) ומוטת כנפיו הייתה כ-43 ס"מ, אם כי קיימים מינים מעט גדולים יותר וקטנים יותר. 

מאובנים של האיכיתיאורניס נצפים החל מכ-95 עד לפני כ-83.5 מיליון שנה לפני זמננו, בגיל הקמפן של הקרטיקון.

המאובנים של האיכתיאורניס התגלו באמריקה הצפונית, בין השאר באלברטה, אלבמה, ססקצ'ואן, קנזס, ניו מקסיקו ובטקסס, שאז היו מכוסים תחת הים הפנימי המערבי והאיים סביבו. באזורים אלה האיכתיאורניס שגשג וחיפש דגים וביצי פטרוזאורים בדומה לשחף מודרני.

ניתן לראות בוודאות כי היה לעוף ימי זה באמצע המקור שלו שיניים בחלק העליון והתחתון שלו, אך בחלק הפנימי והקצה של המקור לא היו שיניים.

## בתרבות
עוף קדום זה הופיע בסדרה כוכב הדינוזאורים ובסרט Sea Rex 3D.

## גלריה

קובץ:PSM V10 D229 Ichthyornis dispar.jpg|תמונה המראה את שיניו של האיכתיאורניס נמצאים רק באמצע המקור בחלק העליון ובחלק התחתון שלו.
קובץ:Ichthyornis restoration.jpeg|איור משוחזר של איכתיאורניס
קובץ:Ichthyornis yale.JPG
קובץ:Ichthyornis BW.jpg


## קישורים חיצוניים

* 

קטגוריה:בעלי חיים שתוארו ב-1872
קטגוריה:טקסונים שתוארו בידי עותניאל צ'ארלס מארש
קטגוריה:עופות שחיו בקרטיקון עליון
קטגוריה:עופות קמאים
קטגוריה:עופות ימיים פרהיסטוריים
קטגוריה:מאובני טקסונים שתוארו ב-1872
קטגוריה:ארצות הברית: מאובנים
קטגוריה:עופות שחיו בקרטיקון עליון באמריקה הצפונית
נצרן

**נִצְרָן** (שם מדעי: *Balistes*) הוא סוג דג הנמנה עם משפחת הנצרניים. הסוג כולל ארבעה מינים, בהם גם נצרן ים-תיכוני המצוי בחופי ישראל. בני הסוג נצרן הם נצרניים גדולים יחסית (כ-40 ס"מ אורך). תפוצתם באוקיינוס האטלנטי, בחלקיו הממוזגים והטרופיים ובימים שכנים. כל בני הסוג טורפים, אף כי חלקם משלימים את תזונתם באצות. את בני הסוג דגים למאכל וחלקם מוחזקים כדגי נוי.

## מינים
*נצרן ים-תיכוני (*Balistes capriscus*)
* *Balistes polylepis*
* *Balistes punctatus*
* *Balistes vetula*

## קישורים חיצוניים

* 

קטגוריה:טקסונים שתוארו בידי קארולוס לינאוס
קטגוריה:נצרניים
קטגוריה:בעלי חיים שתוארו ב-1758
דוב קצר-פנים

ממוזער|השוואה בין דוב קצר-פנים לאדם

**דוב קצר-פנים**, **דוב הבולדוג** או **ארקטודוס** (שם מדעי: *Arctodus*; מילולית: "שן דוב") הוא סוג קדום של דוב צפון-אמריקני שחי בתקופת הפליסטוקן.

## מאפיינים
דוב קדום זה חי לצד חיות כמו ממותה, טיגריס שנחרבי, זאב בלהות, עצלן קרקע ועוד. בנוסף לציד, הארקטודוס לקח את הטרף של טורפים אחרים. היו לו לסתות חזקות ביותר שאפשרו לו לכרסם גם עצמות פגרים. מחקרים אחרים מציעים כי הדוב קצר-פנים, כמו גם קרובו דוב המערות ובדומה לדובים המודרניים, היה אוכל כל, ועיקר תזונתו הייתה צמחונית אם כי ייתכן שטרף מעת לעת.

הדוב קצר-הפנים היה אחד הדובים הגדולים ביותר שהתקיימו אי-פעם (אך עדיין היה קטן מקרובו הארקטותריום). משקלו הגיע לכ-900 ק"ג, ומחקרים מצביעים כי ייתכן והגיע גם למשקל של 1000 ק"ג. סימני טלפיים בגובה של 4.6 מטרים על קירות מערת ריברבלוף סמוך לספרינגפילד, מיזורי מצביעים על גודלו העצום של הדוב.

הדוב נכחד בסוף הפליסטוקן, לפני כ-11,600 שנה. המין החי הקרוב אליו ביותר שחי כיום הוא דוב המשקפיים.

## בתרבות
*הופיע בסדרה מועדון קרב היורה, שם הוא הורג אריה אמריקני.
*הופיע גם בסדרות טורפים פרהיסטוריים, העולם החדש הפראי ומפלצות שפגשנו.
*הופיע במשחק עולם היורה: המשחק.

## קישורים חיצוניים

## הערות שוליים

קטגוריה:בעלי חיים שתוארו ב-1854
קטגוריה:דוביים פרהיסטוריים
קטגוריה:מגה-פאונה של הפלייסטוקן באמריקה הצפונית
קטגוריה:יונקים שחיו בפלייסטוקן באמריקה הצפונית
קטגוריה:טורפים שחיו בפלייסטוקן
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1854
לדיסלב מניאצ'קו

**לָדִיסְלַב מְניַאצְ'קוֹ** (בסלובקית: **Ladislav Mňačko**; 29 בינואר 1919 - 24 בפברואר 1994) היה סופר ועיתונאי סלובקי.

## חייו
מניאצ'קו נולד בעיר המוראבית ולשסקה קלואובוקי. העביר את ילדותו בעיר מרטין שם עבד לאחר מכן תחילה כמוכר בבית מרקחת ולאחר מכן באתר בניה.

ניסה לחצות את הגבול עם ברית המועצות ב-1939 ללא הצלחה ושנה לאחר מכן ניסה לחצות את הגבול בין גרמניה הנאצית והולנד, נתפס ונשלח למחנה ריכוז ובהמשך לעבודות כפייה בתוך גרמניה. ב-1944 הוא הצליח לברוח והצטרף לפרטיזנים.

ב-1945 הצטרף כחבר למפלגה הקומוניסטית הצ'וסלובקית ומונה לעורך העיתון של המפלגה "רודה פראבו" ("הזכות האדומה") והעיתון הסלובקי "פראבדה" ("אמת") בהם המשיך לעבוד עד 1953. מ-1954 עד 1966 היה כתב במדינות אירופה ואסיה. ב-1956 היה העורך הראשי של המגזין "חיי התרבות". בשנות ה-60 כתב את "ריפורטאז'ות שנתאחרו", בו ביקר בחריפות תופעות סטליניסטיות. הספר הוצא לאור בעקבות לחץ של אלכסנדר דובצ'ק.

התאכזב מרעיונות הקומוניזם ובעקבות התגובה של צ'כוסלובקיה למלחמת ששת הימים היגר לישראל בסתיו 1967. הוא חזר לאחר כמה חודשים והאזרחות הצ'כוסלובקית נשללה ממנו.

לאחר סיום האביב של פראג היגר לאוסטריה. בעקבות כך יצירותיו נאסרו והוצאו מספרי לימוד.

לדיסלב חזר לצ'כוסלובקיה בינואר 1990. בזמן גט הקטיפה ולאחר הפירוק יצא נגד עצמאותה של סלובקיה. ב-1993 עבר לפראג. נפטר מהתקף לב ב-24 בפברואר 1994 בעת ביקורו בברטיסלאבה, שם גם נקבר.

## כתביו
### רומנים
* *Smrť sa volá Engelchen* (מוות נקראת אנגלכן), 1959
* *Nočný rozhovor* (שיחת לילה), 1966
* *Ako chutí moc* (טעם השלטון), 1967
* *Súdruh Münchhausen*, 1972
* *אני אדולף אייכמן...*, 1962

### כתבות פוליטיות
* *Izrael* (ישראל), 1949
* *Proces proti velezradným fabrikantom, veľkostatkárom a zapredancom*, 1950
* *Dobrodružstvo vo Vietname*, 1954
* *Vody Oravy*, 1955
**Ďaleko je do Whampoa*, 1958
* *U2 sa nevracia*, 1960
* *Já, Adolf Eichmann* (אני אדולף אייכמן), 1961
* *Kde končia prašné cesty*, 1963
* *Oneskorené reportáže*, 1963

### מסות
* *Čo nebolo v novinách*, 1958
* *Agresori*, 1968
* *Siedma noc* (הלילה השביעי), 1968

### מחזות
* *Smrť ministra* (מות השר), 1972
* *Maják* (מגדלור), 1972
* *Niekto ma chce zabiť*, 1973

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סופרים סלובקים
קטגוריה:עיתונאים
קטגוריה:צ'כוסלובקים
קטגוריה:פרטיזנים יוגוסלבים
קטגוריה:אסירים במחנות ריכוז
קטגוריה:מהגרים מצ'כוסלובקיה
קטגוריה:צ'כוסלובקים שנולדו ב-1919
קטגוריה:נפטרים ב-1994
לנקום

**לנקום** (בצרפתית: **Lancôme**) היא חברת קוסמטיקה וטיפוח צרפתית. משנת 1964 החברה שייכת לתאגיד הקוסמטיקה הצרפתי, לוֹרִיאֵל.

## היסטוריה
החנות הראשונה של לנקום הוקמה בבריסל, בלגיה. החברה החלה בייצור בשמים ועבדה בשיתוף עם חברות אחרות. עקב הצלחתה התרחבה החברה והתמחתה גם בהכנת מוצרי טיפוח וקוסמטיקה.

### מובילות מותג
ב-1978 נבחרה הדוגמנית קרול אלט למובילה של מוצרי החברה ובכך הייתה לדוגמנית הצעירה שנבחרה לתפקיד. מאז נבחרו דוגמניות שונות ביניהן ראיסה אוליברה ושלום הרלו. הדוגמנית שהייתה מובילת המותג לזמן הארוך ביותר היא איזבלה רוסליני שהוחתמה בשנת 1982 והייתה מובילת המותג במשך 14 שנה. משנת 2005 מובילת המותג היא הדוגמנית דריה ורבובי. בשנת 2009 הפכה ביתה של רוסליני למובילת המותג.

בפרסומות של המותג הופיעו ידועניות רבות, ביניהן ז'ולייט בינוש, אומה תורמן, דרו ברימור, מינה סוברי, קייט וינסלט, ג'וליה רוברטס, פנלופה קרוז, אמה ווטסון ואן האת'וויי. הגבר הראשון שנבחר להיות מוביל מותג עבור מוצרי הטיפוח לגבר הוא השחקן קלייב אוון. החל מ-2019 הזמרת והשחקנית זנדאיה הצטרפה בתור הפנים של הבושם אידול.

בנובמבר 2024, הוכרז שאוליביה רודריגו מונתה לפרזנטורית של המותג.

## קישורים חיצוניים

* 

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חברות קוסמטיקה
קטגוריה:חברות צרפתיות
קטגוריה:מותגי קוסמטיקה
קטגוריה:צרפת: אופנה
האני בו בו

**הנה באה האני בו בו** (באנגלית: **Here Comes Honey Boo Boo**) היא תוכנית מציאות אמריקאית המשודרת בערוץ TLC החל משנת 2012 ועוקבת אחרי אלנה תומפסון (המכונה "האני בו בו"), אמה, אביה ושלוש אחיותיה הגדולות הגרים בג'ורג'יה. אלנה היא ילדה בת 7 המשתתפת בתחרויות יופי, סובלת מעודף משקל קיצוני (בדומה לאימה) ומכורה למשקאות אנרגיה. תומפסון התפרסמה לראשונה בשנת 2009 בתוכנית המציאות *Toddlers & Tiaras* ששודרה אף היא ברשת TLC ועקבה אחר תחרויות יופי לפעוטות. לפי דיווחים שונים המשפחה מרוויחה כ-50 אלף דולר לפרק. הסדרה זכתה לנתוני רייטינג נאים של כ-2.2 מיליון צופים. נגד הסדרה הועלו ביקורות קשות ואף הוקדש לה פרק בסדרה סאות' פארק נגד השמנה בשם "*Raising the Bar*" (פרק שזכה בפרס אמי).

ב-24 באוקטובר 2014 ביטלה TLC את המשך הקרנת הסדרה בעקבות טענות כי האם, שאנון (מאמא ג'ון) נפגשת בחשאי עם בן זוגה לשעבר, שהשתחרר מהכלא, לאחר שריצה עונש מאסר על התעללות מינית בקטין (ככל הנראה בתה הבכורה של שאנון, אנה קארדוול).

## קישורים חיצוניים

קטגוריה:תוכניות מציאות אמריקאיות
קטגוריה:תוכניות טלוויזיה אמריקאיות שעלו לשידור בשנות ה-2010
העינוי הלבן

**העינוי הלבן** הוא סוג של עינוי פסיכולוגי, הכולל בידוד קיצוני בסביבה לבנה לחלוטין. העינוי מיושם כיום כעונש לאמנים ומתנגדי משטר ברפובליקה האסלאמית של איראן. הענישה הזו תוארה בין היתר על ידי אמיר אבאס פרקהבר - אסיר איראני שהצליח לברוח, לטענתו, מהעינוי הלבן.

## דרכי העינוי
המעונה מוכנס ללא ידיעתו לתא שהוא כולו לבן, המבודד לחלוטין מרעש, אור חיצוני או מגע עם סביבת הכליאה. האסיר מולבש בבגדים לבנים והאוכל אותו הוא מקבל דרך תא מיוחד הוא כולו בצבע לבן - ומתבסס על אורז וחלב. המטרה בעינוי היא לגרום לאומן או למתנגד המשטר באמצעים כביכול בלתי אלימים להפסיק את פעילותו על ידי איפוס החלק המרדני של מוחו.

## העינוי הלבן בתרבות
הסרט הישראלי "לבן" ב-2011, בבימויו של גלעד אמיליו שנקר ובהפקת יוסי מאירי שנכתב בהשראת עדויות מ"העינוי הלבן". הסרט שהופק בתמיכת קרן רבינוביץ, והחוג לקולנוע באוניברסיטת תל אביב בהשתתפות סיגל ראש, רזיה ישראלי ותומר גלרון, השתתף במעל ל-70 פסטיבלים לקולנוע ברחבי העולם, זכה ב-12 פרסים בינלאומיים ושודר ב-10 מדינות ברחבי העולם.

## קישורים חיצוניים
* הסרט לצפייה מקוונת באתר לשיתוף סרטוני וידאו vimeo.
## הערות שוליים

קטגוריה:עינויים
יופ דה יונג

250px|ממוזער|שמאל|פסל של יופ דה יונג בכניסה לקיבוץ מרום גולן
**יופ (יוהנס) דה יונג** (בהולנדית: **Joop de Jong**; נולד ב-1951) הוא פסל מתכת ישראלי.

דה יונג נולד בהולנד למשפחה פרוטסטנטית אך קיבל חינוך קתולי. הוא החל ללמוד סיעוד פסיכיאטרי אך הפסיק לימודיו לטובת שירות בצבא ההולנדי.

ב-1973, זמן קצר לפני מלחמת יום הכיפורים, הגיע כמתנדב לקיבוץ מרום גולן. הוא נישא לרונית, חברת הקיבוץ, ולהם שלושה ילדים. שירת שנתיים בצה"ל ובמילואים לחם במלחמת לבנון הראשונה.

שנים רבות עבד במחצבות הטוף ושימש כאיש אחזקה. לאורך השנים תמיד עסק באומנות- בציור ובכתיבה והתחיל לפסל משאירות ברזל. עם הפרטת הקיבוץ הפך את הפיסול לעיסוקו העיקרי.

פסליו עשויים מגרוטאות מתכת מרותכות. מפסלים קטנים עד לפסלים ענקיים. הסטודיו שלו נמצא בקיבוץ מרום גולן ופסלים רבים שלו מפוזרים בכל הקיבוץ. פסלים רבים שלו נמצאים על הר בנטל.

בחולון נמצאים פסליו בגן סיפור "האריה הרעמתן והג'ירפה גם" לפי ספרו של דב אלבוים.

## קישורים חיצוניים

* 
* ביקור אצל יופ דה יונג, באתר דה מארקר
* 
* 

קטגוריה:פסלים ישראלים
קטגוריה:פסלים הולנדים
קטגוריה:ישראלים ילידי הולנד
קטגוריה:עולים לא-יהודים
קטגוריה:עולים בשנות ה-1970
קטגוריה:מרום גולן: אישים
קטגוריה:ישראלים שנולדו ב-1951
יוסי קופרווסר

[ממוזער|קופרווסר כראש [חטיבת המחקר באמ"ן]]
**יוסף (יוסי) קופרווסר** (נולד ב-1953) הוא איש צבא ומנהל ישראלי. כיהן כראש חטיבת המחקר באמ"ן, בדרגת תת-אלוף, וכמנכ"ל המשרד לנושאים אסטרטגיים.

## ביוגרפיה
יוסי קופרווסר גדל בחיפה. התגייס לצה"ל ב-1971 במסגרת העתודה האקדמית. במלחמת יום הכיפורים לחם במסגרת הנח"ל בחזית הצפון. בהמשך שירת בחיל התותחנים, ממנו עבר ב-1975 לאגף המודיעין. שירת כנספח צה"ל לענייני מודיעין בוושינגטון, עוזר ראש חטיבת המחקר וקצין המודיעין של פיקוד המרכז. בשנים 2001–2006 היה ראש חטיבת המחקר, בין היתר במהלך האינתיפאדה השנייה. כראש חטיבת המחקר, היה קופרווסר ממקימי "תוכנית חבצלות", תוכנית הדגל של חיל המודיעין, בשנת 2004. לאחר סיום שירותו בצה"ל ועד יולי 2009 היה סגן נשיא בחברת הייעוץ הביטחוני GCST.

בתחילת 2011 מונה למנכ"ל המשרד לעניינים אסטרטגיים, שבראשות השר משה יעלון. הוא המשיך בתפקיד זה גם לאחר שהשר יובל שטייניץ מונה לעמוד בראש המשרד. במסגרת תפקידו זה עמד בראש ועדת בדיקה ממשלתית לבדיקת פרשת מוחמד א-דורה.

נכון ל-2016 קופרווסר הוא מנהל פרויקט במרכז הירושלמי לענייני ציבור ומדינה.

ב-2016 ייסד עבור המשרד לנושאים אסטרטגיים את "קלע שלמה", חברה לתועלת הציבור, שמטרתה להיאבק ב-BDS ברשתות החברתיות.

בשנת 2020 הצטרף לתנועת "הביטחוניסטים", שקוראת לסיפוח יהודה ושומרון.

## חיים אישיים
נשוי לציונית פתאל-קופרווסר, שהשתחררה בדרגת סגן-אלוף לאחר ששירתה, אף היא, כקצינה באגף המודיעין וביחידת מתאם הפעולות בשטחים, ולהם שני ילדים. ליוסי שני ילדים נוספים מנישואים קודמים.

## לקריאה נוספת

* Lapid Ephraim, The Israeli Intelligence Community: An Insider's View, Gefen - Jerusalem, 2020


## קישורים חיצוניים

* 
* פרשת הילד א-דורה - מנכ"ל המשרד לענייני מודיעין: "הסרט מציג דבר שלא היה!" - ראיון עם ניסים משעל, באתר fm.103, 20 במאי 2013
* 
* 
**מכּתביו**:
* 
* 
* מלחמת לבנון השלישית - המטרה חזבאללה, **עדכן אסטרטגי**, אוקטובר 2008
* שדה הקרב של התודעה, **עדכן אסטרטגי**, אוגוסט 2009
* 
* 

## הערות שוליים

קטגוריה:תתי-אלופים בצה"ל
קטגוריה:ראשי חטיבת המחקר
קטגוריה:מנכ"לי המשרד לעניינים אסטרטגיים
קטגוריה:נספחי אגף המודיעין בארצות הברית
קטגוריה:בוגרי העתודה האקדמית
קטגוריה:חברי הביטחוניסטים
קטגוריה:סגל המרכז הירושלמי לענייני חוץ וביטחון
קטגוריה:ישראלים שנולדו ב-1953
קרב ח'אן יונס (1516)

**קרב ח'אן יונס** (טורקית **Han Yunus Muharebesi**) היה הקרב השני במלחמה הממלוכית-עות'מאנית, ונערך ב-28 באוקטובר 1516 סמוך לתל גמה שליד ח'אן יונס.

## הרקע לקרב

האימפריה העות'מאנית בימי הסולטאן סלים הראשון התקדמה במסע כיבוש מהיר והתפשטה הן מערבה לכיוון אירופה והן מזרחה ודרומה. הכוח החזק באותה תקופה בלבנט היה הסולטנות הממלוכית שמרכזה שכן בקהיר. בסולטנות הממלוכית שלטו שליטים ממוצא צ'רקסי והיא הייתה במצב של התדרדרות שלטונית ומדינית שנמשכה משנות ה-90 של המאה ה-15. כחלק מתפיסה צבאית שמרנית, הממלוכים סירבו להשתמש בנשק חם. הם שמו דגש על תנועת פרשים קלים ועל ירי קשתים. לעומתם, העות'מאנים הצטיינו באותה עת בחדשנות צבאית ושיכללו את השימוש בארטילריה.

בקיץ 1516 היה ברור לממלוכים שהעות'מאנים מתעתדים לכבוש את מצרים. הדוקטרינה הממלוכית הייתה לצאת לקראת האיום ולא להתבצר ולהמתין לו. כוח ממלוכי שמנה כ-10,000 פרשים יצא מקהיר במגמה לפגוש את הכוח העות'מאני ולעצור אותו. הכוחות נפגשו לראשונה בקרב מרג' דאבק שהתרחש ב-24 באוגוסט 1516 בסוריה, צפונית לחלב. בקרב זה זכו העות'מאנים בניצחון מוחץ על הממלוכים, והסולטאן הממלוכי אל-מלכ אל-אשרף קאנסוה אל-ע'ורי  נהרג. למעשה הכריע הקרב את גורל המלחמה כולה, שכן לאחריו לא נותרה התנגדות ממלוכית של ממש מסוריה ועד קהיר.

## הקרב ותוצאותיו
לאחר קרב מארג' דאבק המשיכו הכוחות העות'מאנים להתקדם דרומה והגיעו לדמשק בספטמבר 1516. בד בבד מונה טומאן ביי  לסולטאן הממלוכי, והוא שלח חיל פרשים נוסף לארץ ישראל בניסיון לעצור את העות'מאנים. הכוח העות'מאני התפצל לשני ראשים:
*הכוח העיקרי בראשות הסולטאן סלים הראשון המשיך בהתקדמות דרומה דרך נחל עירון והגיע לרמלה. ברמלה הכוח חנה, והסולטאן פקד את המקומות הקדושים בירושלים ובחברון.
*כוח עות'מאני משני בהנהגת הוואזיר הגדול סינאן פשה נע מדמשק דרומה והביס את הממלוכים בקרב משני ליד בית שאן.
לאחר מכן שבו שני הכוחות העות'מאנים והתאחדו, ובהגיעם אל תל גמה שליד ח'אן יונס, התארגן כוח פרשים ממלוכי בהנהגת ג'נבירדי אל-ע'זאלי ותקף אותם. ההתקפה נשברה והכוח הממלוכי הנותר נסוג לקהיר. לאחר קרב ח'אן יונס, המשיכו העת'מאנים וחצו את סיני לאורך קו החוף של הים התיכון. קרב רידניה  שהיה הקרב השלישי והאחרון במלחמה נערך ב-22 בינואר 1517, בליבה של הסולטנות הממלוכית המתפוררת, ולמעשה לא הייתה לו משמעות צבאית של ממש.

בקרב ח'אן יונס השלימו העות'מאנים את כיבושה של כל ארץ ישראל, אם כי מקובל שהתקופה העות'מאנית בארץ ישראל החלה ב-1517, עם נפילתה המוחלטת של הסולטנות הממלוכית.

## לקריאה נוספת
* אריה שמואלביץ, **הקרב על ח’אן יונס - דצמבר 1516** מתוך **זירת קרב - קרבות הכרעה בארץ-ישראל (תשסז) 169-175**.
* מרדכי גיחון, **[[אטלס כרטא]] לתולדות ארץ ישראל, מביתר ועד תל חי**, 1974, מפה 128.

ח'אן יונס
ח'אן יונס
קטגוריה:רצועת עזה: היסטוריה
קטגוריה:ח'אן יונס: קרבות
אוח השלג

**אוֹחַ השלג** (שם מדעי: *Nyctea scandiaca*), המוכר גם בשם **לילית השלג**, הוא מין יחיד בסוגו של דורס לילה הנפוץ בקוטב הצפוני ובאזורים סביבו.

זהו אחד מדורסי הלילה הגדולים בעולם. אורכו נע בין 53 ל-70 ס"מ, משקלו בין 1.6 ל-3 ק"ג, ומוטת כנפיו בין 142 ל-165 ס"מ. הנוצות של הזכר לבנות יותר ושל הנקבה מנומרות יותר. הנוצות מספקות הסוואה בנוף הצפוני המושלג. תקופת הרבייה חלה באביב.
אוח השלג ניזון בעיקר מעופות אחרים ומכרסמים קטנים.

מצב השימור של אוח השלג מוגדר כפגיע.

## בתרבות
בסדרת הספרים והסרטים הארי פוטר **הדוויג**, חיית המחמד של הארי, היא לילית שלג. בתרגום העברי שונה המין לתנשמת בשל הקונוצטיות השליליות של השם "לילית".

## גלריה

Snowy owl (Bubo scandiacus), Vlieland, Netherlands.jpg
Bubo scandiacus Kansas City 6.jpg
Harfang en vol 2.jpg|אוח השלג צד למינג
Bubo scandiacus -Diergaarde Blijdorp -eating rat-8a.jpg|זכר אוח השלג טורף עכבר
A Snowy Owl in Flight David Hemmings.jpg
SnowyOwlAmericanBlackDuck.jpg|נקבת אוח השלג טורפת ברווז אמריקאי שחור
Bubo scandiacus MHNT.ZOO.2010.11.157.3.jpg |*Bubo scandiacus*


## קישורים חיצוניים

* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:עופות יחידים בסוגם
קטגוריה:ינשופיים
קטגוריה:האזור הארקטי: עופות
קטגוריה:גרינלנד: עופות
קטגוריה:סיביר: עופות
קטגוריה:עופות: טורפי-על
קטגוריה:בעלי חיים שתוארו ב-1758
קרקרה

**קרקרה** (שם מדעי *Caracara*) הוא סוג של דורסים ממשפחת הבזיים ומתת-משפחת קרקרים הנפוצים במרכז אמריקה ובדרומה. הם נוהגים לאכול נבלות ולרדוף אחרי דורסים אחרים כדי שיפלטו את מזונם, ואז אוכלים אותו. בניגוד לרוב הדורסים, הם נוהגים לצוד בחבורות.

## מיון
כיום שרדו שני מינים בסוג:
* קרקרה צפונית (*Caracara cheriway*)
* קרקרה דרומית (*Caracara plancus*)

מינים נכחדים:
* קרקרת גואדלופה (*Caracara lutosa*) - נכחדה ב-1900
* *Caracara creightoni*
* *Caracara latebrosus*
* *Caracara tellustris*
[ממוזער|ימין|[קרקרה דרומית]]

## קישורים חיצוניים

קטגוריה:בעלי חיים שתוארו ב-1826
קטגוריה:טקסונים שתוארו בידי בלסיוס מרם
קטגוריה:קרקרים
בית הפרלמנט (מלבורן)

**בית הפרלמנט במלבורן** משמש כמקום מושב הפרלמנט של מדינת ויקטוריה באוסטרליה מאז שנת 1855. משנת 1901 ועד 1927 שימש הבניין כמקום מושב הפרלמנט הפדרלי של אוסטרליה.

## הקמת המבנה
האתר לבניית המבנה, הצופה על פני מלבורן מגבוה, נבחר בשנת 1851 על ידי המודד רוברט הודל לפי הוראת מושל מדינת ויקטוריה, צ'ארלס לה טרוב. נערכה תחרות לתכנון המבנה, אך התוכנית שנבחרה בה לא מומשה. במקומה הוצאה לפועל תוכנית של האדריכל הממשלתי צ'ארלס פייזלי (שעברה שינויים על ידי האדריכל פיטר קר), בסגנון אדריכלות התחייה הרומנסקית.

בניית המבנה החלה ב-1855. חלקיו הושלמו לשיעורין במשך שנים רבות:
*1856 - אולמות שני בתי הפרלמנט - האספה והמועצה
*1860 - הספרייה
*1879 - האולם הגדול (נקרא עתה אולם המלכה), שכיום ניצב בו פסל של המלכה ויקטוריה
*1892 - הוספו מבנה שער (פורטיקו) ושדרת עמודים קלאסיים
*1893 - נשלם האגף הצפוני
*1927 - הוספו חדרי מזנון באחורי המבנה.
תוכנית להוסיף למבנה כיפה נזנחה, ומספר ניסיונות עם השנים להחיותה לא נשאו פרי.

בשנת 2005 צוינו מלאת 150 שנים למבנה.

המבנה נכלל ברשימת אתרי המורשת של מדינת ויקטוריה.

## משכן זמני לפרלמנט של אוסטרליה
[250px|ממוזער|ימין|[ליתוגרפיה של תוכנית המבנה המקורית. הכיפה שבה לא נבנתה מעולם]]
בשנים 1901 עד 1927 שימש המבנה כמקום משכנו של הפרלמנט הפדרלי של אוסטרליה. הוא השתכן שם מאחר שהבירה הפדרלית שנועדה לקום על פי חזונה של חוקת המדינה טרם נבנתה. במהלך שנים אלו התרחשו בו רבים מהמאורעות הפוליטיים המעצבים של ראשית תקופת העצמאות של אוסטרליה.

בשנים בו אירח המבנה את הפרלמנט הפדרלי התכנס הפרלמנט של מדינת ויקטוריה בבניין התערוכה המלכותי בעיר.

## קישורים חיצוניים

* 

## הערות שוליים

קטגוריה:מלבורן: מבנים
קטגוריה:בנייני פרלמנטים
קטגוריה:ויקטוריה (אוסטרליה)
קטגוריה:אוסטרליה: ממשל
בי"ס בארי ראשון לציון

חורשת הבנים בחלקה החקלאית של בית הספר|ממוזער|שמאל|250px
מרכז עירוני להתעמלות קרקע, טרמפולינה ומכשירים|ממוזער|שמאל|250px
בית הספר **בארי** הוא בית ספר יסודי בעיר ראשון לציון אשר נוסד בשנת 1948 וקרוי על שם ברל כצנלסון.

## על בית הספר
עם קום המדינה נוסד בית הספר כבית חינוך של זרם העובדים. מקום מושבו הראשון היה בסמוך לתחנה המרכזית הישנה בעיר וב-1950 עבר למיקומו הנוכחי, ברחוב שקרוי אף הוא על שם ברל כצנלסון. בשטח עליו הוקם בית הספר היה פרדס ובו "סליק" של ההגנה. חפירת היסודות לבניין הופסקה על מנת להוציא את הסליק ורק לאחר מכן נמשכה הבניה.

לבית הספר חלקה בת כ-3 דונם, בין הרחובות גורדון, קפלן וכצנלסון, שמשמשת ללימודי חקלאות בבית הספר. בחלקה נמצאת גם "חורשת הבנים" לזכר נופלי בית הספר. בשטחה הארי של החלקה נטועים עצים שונים כשרובם ככולם עצי פרי.

בית הספר ידוע בעיר בשל הוראת מקצועות החקלאות, כלכלת הבית, האמנויות (פיסול ומחול) והמוזיקה. בבית הספר פועלת מקהלה המורכבת מתלמידים נבחרים מהשכבות הגבוהות של בית הספר בהנחיית המוזיקאית והמלחינה רבקה ברומברג. מקהלה זו מייצגת את בית הספר באירועים עירוניים שונים ומופיעה בטקסים פנימיים. עוד פועל בבית הספר מרכז ללימודי אמנויות הפתוח לכל תלמידי העיר ובו נערכים חוגים בתחומי הציור והפיסול.

## מנהלי בית הספר
* 1948–1959 – אברהם גונדלמן, מייסד בית הספר ומנהלו הראשון
* 1960–1962 – מרים דרור
* 1963–1993 – יהודית הורוביץ
* 1994–2012 – לי וולפר (בוגרת בית הספר)
* 2012–2013 - ריקי מגריסו
* 2013-2024- חגית בר
* 2025-2026- שרית צור

## קישורים חיצוניים

* 

* 

קטגוריה:ראשון לציון: בתי ספר
קטגוריה:בתי ספר יסודיים בישראל
הרצח בסניף בנק הפועלים בבאר שבע

שמאל|ממוזער|250px|סניף בנק הפועלים "נווה זאב", באר שבע
שמאל|ממוזער|250px|גינת זיכרון שהוקמה מול סניף הבנק, לזכר הנרצחים
[שמאל|ממוזער|250px|[כיכרות בבאר שבע|כיכר הארבעה, לזכר ארבעת הקרבנות, ממוקמת בצומת שליד סניף הבנק בשכונת נווה זאב]]

**הרצח בסניף בנק הפועלים בבאר שבע** התרחש ב-20 במאי 2013, באחד מסניפי בנק הפועלים שבבאר שבע. באירוע זה נרצחו ארבעה בני-אדם ונפצעו שלושה נוספים, לאחר שאיתמר אלון, תושב העיר, נכנס לסניף הבנק, פתח בירי לעבר הנוכחים במקום ואף לקח עובדת בסניף כבת ערובה. מאוחר יותר, עם הגיעם של שוטרי משטרת ישראל לאזור הסניף, התאבד אלון.

זהו אירוע הרצח הראשון ומרובה הקורבנות שנעשה בבנק במדינת ישראל.

## הרוצח
הרוצח, איתמר אלון, תושב באר שבע בן 39, שירת כקצין בחיל ההנדסה. בהמשך שירותו עבר למשמר הגבול, שם שירת ביחידת הסיורים המשותפים עם שוטרי המשטרה הפלסטינית באזור טולכרם. עם סיום שירותו הצבאי חזר לגור בבית הוריו בבאר שבע, והחל לעבוד באבטחת מוסדות חינוך בעיר וכקצין ביטחון בעיריית באר שבע.

בשנת 2002 נקלע לאירוע פיגוע ירי שבוצע על ידי שני מחבלים פלסטינים, והרג את אחד המחבלים באמצעות ירי מאקדחו. באותה שנה פוטר מעבודתו בעירייה על רקע התנהגות משונה. אלון שירת כמפקד מחלקה בגדוד מילואים, אך הועבר לגדוד עורפי של פיקוד העורף על רקע התנהגות תוקפנית במיוחד וחוסר שיקול דעת. בהמשך, קיבל פטור משירות מילואים.

בשנת 2011 ביקשה המשטרה לשלול ממנו את רישיון האקדח הפרטי, לאחר שהיה מעורב בסכסוך שכנים ונחשד באלימות כלפי הוריו. אלון טען כי הוא מאוים על רקע עברו הצבאי, והנשק דרוש לו להגנה עצמית. לאחר דיון בבקשה בבית המשפט נותר האקדח בידי אלון.

במאי 2013 נחסם כרטיס האשראי של אלון בעקבות חוב של כמה אלפי שקלים בחשבון הבנק שלו. הוא פנה לסניף בבקשה להגיע להסדר חוב שיאפשר לו המשך שימוש בכרטיס, אך נענה בשלילה. שעות אחדות לאחר הסירוב, חזר לסניף עם אקדחו והחל במסע הירי.

## הרצח
ב-20 במאי 2013, סמוך לשעה 13:00 נכנס איתמר אלון לסניף בנק הפועלים ברחוב יוהנה ז'בוטינסקי בשכונת נווה זאב שבבאר שבע. הוא היה מצויד באקדחו הפרטי מסוג גלוק והחל בירי מכוון שממנו נרצחו ארבעה בני אדם (מנהל הסניף, סגנו, ושני לקוחות), ושלושה נוספים נפצעו.

לאחר מכן אלון לקח את אחת מעובדות הבנק כבת ערובה, והסתגר עימה בתא השירותים. תוך כשלוש דקות מתחילת הירי הגיעו שוטרים לסניף הבנק, והחלו בניסיון לאתר את היורה ובחילוץ הנפגעים. אחד הפצועים פונה כשהוא אזוק, עקב חשד שווא שהוא אחד היורים. שוטר ירה כדור בודד אל תוך תא השירותים שבו הסתתר אלון עם בת הערובה.

עד השעה 14:02 ניסו השוטרים לשוחח עם אלון, וניסיונות אלה הסתיימו כאשר אלון ירה בעצמו, ובת הערובה יצאה מתא השירותים וסיפרה לשוטרים על מצבו. אלון נלקח לבית החולים סורוקה, ושם מת מפצעיו.

## הנצחה
בכניסה לסניף בנק הפועלים בבאר שבע שבו אירע הרצח, הוקמה גינת זיכרון, ובצומת הסמוך לסניף קרוי מעגל התנועה בשם "כיכר הארבעה" על שם ארבעת הנרצחים באירוע.

## קישורים חיצוניים
* 
* 
* 
* 
* 
* 

## הערות שוליים

קטגוריה:2013 בישראל
קטגוריה:באר שבע: אירועים
סניף בנק הפועלים בבאר שבע
סניף בנק הפועלים בבאר שבע
קטגוריה:ירי המוני בישראל
קטגוריה:בנק הפועלים
נלסון (ניו זילנד)

**נלסון** (באנגלית: **Nelson**) היא עיר בניו זילנד, על חוף מפרץ טסמן המזרחי ומהווה את המרכז הכלכלי והתרבותי של אזור נלסון.

נלסון הוכרזה כעיר בשנת 1858. היא העיר העתיקה ביותר באי הדרומי של ניו זילנד והעיר התשיעית בכמות האוכלוסייה בניו זילנד והמרכז הגאוגרפי של ניו זילנד.

## שם
העיר נקראת לכבודו של האדמירל הוריישו נלסון, שניצח את שני ציי צרפת וספרד בקרב טרפלגר בשנת 1805. כבישים רבים ושטחים ציבוריים ברחבי העיר קרויים על שם אנשים וספינות הקשורות לקרב.

## היסטוריה
ההתיישבות האירופית בניו זילנד הייתה ביוזמת חברת ניו זילנד, שתכננה להקים התיישבות שתכלול אלף מגרשים בחלקה של 810 קמ"ר שתרכוש באי הדרומי של ניו זילנד. לאחר שהחברה מכרה כשליש מהחלקות המתוכננות למתיישבים, יצאה משלחת של שלש ספינות עם הרוכשים לניו זילנד. בבואם התברר שלא יוכלו לרכוש חלקה בגודל שרכשו ובמקום זאת רכשו מידי המאורים תמורת 800 ליש"ט חלקה בגודל של כ-240 קמ"ר בצפון האי הדרומי. בעת הרכישה, לא הוגדרו גבולות השטח במדויק, דבר שהביא סכסוכים רבים לאחר מכן. שלוש הספינות הראשונות הגיעו למקום בנובמבר 1841 וכשלושה חודשים לאחר מכן הגיעו ארבע ספינות מהגרים כשבנלסון כבר היו רחובות, מספר בתי עץ, אוהלים וצריפים. תוך 18 חודשים הגיעו למקום 18 ספינות שהביאו 1052 גברים, 872 נשים ו-1384 ילדים. רק מעטים מהמתיישבים היו בעלי אמצעים מספיקים להקמת חווה. בעקבות זאת, עד שנת 1846 כרבע מהמתיישבים עזבו את נלסון.

בשנת 1929 נפגעה העיר ברעש אדמה.

## גאוגרפיה
נלסון גובלת במפרץ טסמן וביתר הכיוונים מוקפת בהרים. נלסון משמשת כשער מעבר לפארק הלאומי אבל טסמן, הפארק הלאומי קהורנג'י וכן האגמים של הפארק הלאומי נלסון לייקס.

## דמוגרפיה

## קישורים חיצוניים
* 

* 
* 

## הערות שוליים

קטגוריה:ניו זילנד: ערי חוף
קטגוריה:יישובים שהוקמו ב-1841
ג'סי מטקלף

**ג'סי אידן מטקלף** (באנגלית: **Jesse Eden Metcalfe**; נולד ב-9 בדצמבר 1978) הוא שחקן ומוזיקאי אמריקאי. התפרסם תחילה בשל תפקידו בתור ג'ון רולנד בסדרה "עקרות בית נואשות" ברשת ABC, לאחר מכן בשל תפקידו בתור ג'ון טאקר בסרט הנעורים "ג'ון טאקר מה זה גמור", ובעשור האחרון בתור כריסטופר יואינג בסדרה של רשת TNT "דאלאס" המבוססת על הסדרה משנות השבעים באותו השם, וכן בתור טרייס ריילי בסדרה של ערוץ הולמרק "חופי צ'סאפיק". 

## ביוגרפיה
מטקלף נולד בכרמל ואלי וילג', קליפורניה. בתיכון שיחק בקבוצות כדורסל בתיכון ולמד באוניברסיטת ניו יורק, אך פרש כדי להצטרף לאופרת הסבון "תשוקות" (1999–2004). בהמשך התפרסם בסדרה "עקרות בית נואשות" (2004–2009), שבזכותה זכה בפרס בחירת הנוער ובפרס גילדת שחקני המסך יחד עם שאר השחקנים בסדרה. 

הוא כיכב בסרטים ובהם "ג'ון טאקר מה זה גמור" (2006) ו""מעבר לכל ספק" (2009), חידוש לסרט בעל שם זהה משנת 1956. לאחר מכן הופיע בסדרות בסדרות ""מרדף" (אנ')" (2010) ו"Martha's Vineyard Mystery"  (2020). כמו כן השתתף ב"רוקדים עם כוכבים" (2020).

בחייו האישיים היה במערכות יחסים מתוקשרות, ביניהן עם נדין קויל ועם קארה סמנת'ה, והתמודד עם אלכוהוליזם.

## פילמוגרפיה
שמאל|ממוזער|200px|מטקלף, 2012

### קולנוע

### טלוויזיה

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה אמריקאים
קטגוריה:זוכי פרס בחירת הנוער
קטגוריה:מתחרי רוקדים עם כוכבים (ארצות הברית)
קטגוריה:אמריקאים ממוצא צרפתי
קטגוריה:אמריקאים ממוצא איטלקי
קטגוריה:אמריקאים ממוצא פורטוגזי
קטגוריה:אמריקאים שנולדו ב-1978
פאר איסט מובמנט

**פאר איסט מובמנט** (באנגלית: **Far East Movement**) היא להקת היפ הופ הממוקמת בלוס אנג'לס. הלהקה זכתה לפרסום העיקרי שלה כאשר שיריה נכנסו לפסקול הסרט מהיר ועצבני 3.

## קריירה
### 2003-2007: ההרכב המקורי ואלבום בכורה
שלושת חברי הקבוצה המקוריים הם קווין נישימורה (קוו ניש), ג'יימס רו (פרוגרס) וג'יי צ'ונג (ג'יי סליף) גדלו בלוס אנג'לס, קליפורניה. הפכו לחברים טובים במהלך לימודיהם בתיכון. משנת 2001 הקימו את ההרכב המוזיקלי "Emcees Anonymous" איתו החלו להופיע באירועים מקומיים וברים בלוס אנג'לס. לאחר מכן שינו השם לפאר איסט מובמנט וב-2005 הוציאו מיני דיסק בשם "Audio-Bio". אלבום הבכורה שלהם נקרא "**Folk Music**" ויצא בתחילת 2006. השיר "Round Round" מתוך האלבום נכנס לפסקול הסרט מהיר ועצבני 3 ולמשחק הווידאו והביא ללהקה את הפריצה הגדולה שלה.

### 2008-2009: אלבום שני
התקליטן של תחנת הרדיו "Power 106" די ג'יי וירמן הפך לתקליטן הרשמי של הלהקה בתחילת 2008. הקבוצה החלה לעבוד על חומרים חדשים וזמן קצר לאחר מכן יצא אלבומם השני שנקרא "**Animal**". האלבום כלל רצועות שזכו להצלחה רבה וביניהם השיר "Girls On The Dance Floor" שהגיע למקום ה-27 במצעד הבילבורד והיה השיר הראשון של הלהקה שנכנס למצעד. האלבום הכיל שיתופי פעולה עם אומנים כמו בייבי באש, ויז קאליפה וברונו מארס. השירים שלהם הופיעו בסרטים וסדרות כמו: תביא אותו לגריק, , שקר לי ואחת שיודעת.

ב-2009 הם היו חלק ממופע של תחנת הרדיו "Power 106" והופיעו לצידם של אומנים כדוגמת ג'יי זי, קיד קאדי, שון פול, פיטבול, ליל ג'ון, LMFAO, בלאק אייד פיז ופלו ריידה.

### 2010-2011: אלבום שלישי
בפברואר 2010 חתמה הלהקה על חוזה עם חברת אינטרסקופ רקורדס. באותה שנה הלהקה הייתה ההרכב הפותח בסיבובי הופעות של אומנים כמו La Roux, רובין, מייק פוזנר וקליס, הם אף חיממו את ליידי גאגא בסיבוב ההופעות The Monster Ball Tour. ב-12 באוקטובר 2010 יצא האלבום השלישי של הלהקה שנקרא "**Free Wired**". האלבום כלל שיתופי פעולה עם אומנים ידועים כמו קרי הילסון, ליל ג'ון, סנופ דוג, קומי קודה וראיין טדר.

ב-13 באפריל יצא סינגל הבכורה מהאלבום שהיה "Like a G6" והיה שיתוף פעולה עם הקטרקס ודב. שהגיע למקום הראשון במצעד הבילבורד ולראשי המצעדים בכעשרים מדינות. הסינגל זכה למעמד של פלטינה מרובעת בארצות הברית עם מכירות של למעלה מ-4 מיליון עותקים. הסינגל השני היה שיתוף פעולה עם ראיין טדר שיצא ב-29 באוקטובר ונקרא "Rocketeer". לאחר מכן יצא שיתוף פעולה של הלהקה עם הזמר רוג'ר סנצ'ס בשיר "2gether". הסינגל השלישי והאחרון מהאלבום היה "If I Was You (OMG)" שיצא ב-20 במרץ 2011. לאחר מכן יצאה הלהקה לסיבוב הופעות יחד עם ריהאנה וקלווין האריס במסגרת סיבוב ההופעות של "Last Girl on Earth Tour". בנובמבר 2011 יצא השיר "Jello" יחד עם הזמרת ריי ריי.

### 2012-הווה: אלבום רביעי
האלבום הרביעי של הלהקה יצא ב-21 במאי 2012 ונקרא "**Dirty Bass**". הסינגל הראשון היה "Live My Life" שהיה שיתוף פעולה יחד עם ג'סטין ביבר. הסינגל השני היה "Dirty Bass" שיצא ב-10 במאי. ב-21 ביוני יצא השיר "Turn Up the Love" שהיה שיתוף פעולה עם הלהקה האמריקאית קאבר דרייב. ב-26 באוקטובר 2012 יצא הסינגל הרביעי מהאלבום שנקרא "Change Your Life". ב-11 בדצמבר יצא שיתוף פעולה עם הבינגו פליירס בשם "Get Up (Rattle)". ב-29 באפריל 2013 הוציאה הלהקה את הסינגל "Lovetron".

## דיסקוגרפיה
* 2006: Folk Music
* 2009: Animal
* 2010: Free Wired
* 2012: Dirty Bass

## קישורים חיצוניים
* 

קטגוריה:להקות בנים
קטגוריה:להקות היפ הופ אמריקאיות
קטגוריה:להקות שהוקמו בשנת 2003
אליס ספרינגס

**אליס ספרינגס** (באנגלית: **Alice Springs**) היא העיירה השלישית בגודלה במדינת הטריטוריה הצפונית באוסטרליה. היא ממוקמת במרכז אוסטרליה, סמוך לגבול הדרומי של הטריטוריה הצפונית. אוכלוסייתה מונה 25,186 איש, המהווים כ-13% מאוכלוסיית הטריטוריה הצפונית.

אליס ספרינגס היא אחת הערים המבודדות ביותר בעולם. העיר הקרובה ביותר לאליס ספרינגס היא מאונט איסה בקוויסלנד. כ-670 קילומטרים צפון מזרחית לאליס ספרינגס. על כן היא מופיעה ברבות במפות העולם חרף היותה קטנה יחסית, בשל חוסר ביישובים עירוניים מסביבה ברדיוס נרחב. והיא נמצאת באמצע הדרך בין אדלייד בחוף הדרומי של אוסטרליה, לדרווין בחופה הצפוני. כאשר היא ממוקמת כ-1300 קילומטרים מכל אחת מהן.

העיירה קרויה בשם "Mparntwe" בפי האבוריג'ינים, אנשי ה"ארנדה" (Aranda), שחיו במדבר שבאזור העיר אלפי שנים בטרם הגיעו אליה מתיישבים אירופאים. העיירה נוסדה ב-1872 עם הקמת תחנת טלגרף של קו הטלגרף האוסטרלי, שחיבר בין דרווין בצפון לאדלייד בדרום. היא נקראה "אליס" על ידי המודד , על שם ליידי אליס טוד, אשתו של סר צ'ארלס טוד, שהיה המפקח על הדואר בדרום אוסטרליה; נהר טוד, הסמוך לעיר והיבש לאורך מרבית השנה, נקרא על שמו.

האזור בו מצויה העיירה הוא מדברי, האקלים יבש, והטמפרטורות נעות בין חום של 36 מעלות צלזיוס בממוצע בקיץ, לקור של 4 מעלות צלזיוס בממוצע בחורף.

## קישורים חיצוניים

* 
* סטטיסטיקה על אליס ספרינגס, באתר משרד הסטטיסטיקה של אוסטרליה
* 

## הערות שוליים

ימין|ממוזער|המעיינות באליס ספרינגס שעל שמם נקראת העיר

קטגוריה:הטריטוריה הצפונית: יישובים
קטגוריה:יישובים שהוקמו ב-1872
שאול הון

**שאול הון** (22 ביוני 1922 - 12 ביולי 2009) היה עיתונאי חבר מערכת "מעריב", משפטן, שחמטאי, תשבצאי, מחבר ספרי שחמט וממציא כתיב השחמט העברי.

## ביוגרפיה

שאול הון נולד בשנת 1922 בפולין, ובגיל 4 הגיע לארץ ישראל. הוריו היו ממייסדי עפולה.
הוא למד באוניברסיטה העברית בירושלים והשלים תארים בכמה תחומים, חקר המקרא, חקר הלשון, תולדות האמנות והתרבות, וכמו כן למד משפטים בבית הספר הגבוה למשפט ולכלכלה בתל אביב והוסמך כעורך דין.
לפני קום מדינת ישראל היה קריין בקול ירושלים ו"תלם שמיר בועז", תחנת השידור של "ההגנה" וזכה ב-1949 בפרס על שם נתן פרלמן לכתבות צבאיות. הוא עבד כעיתונאי ותשבצאי בעיתון "דבר" משנת 1945 ועד 1953, אז עבר ל"מעריב". שם שימש ככתב משפטי וערך את מדור השחמט עד פרישתו לגמלאות. ב-1946–1947 ערך את הירחון "שחמט".

קרליבך הביא את הון למעריב, על מנת שזה יהיה אמון על תחום המשפט. לשם כך למד משפטים והוסמך בסוף 1958 כעורך דין. מאמריו המשפטיים תרמו לשלושה שינויי חקיקה בישראל, כולם סביב משפט אייכמן. ביניהם להחזרת חוק עונש המוות בישראל, לאחר שבוטל ב-1954, והפך אותו לעונש השמור לפושעים נאציים בלבד. לקראת המשפט סייע הון לתביעה הכללית כשסיפק את התקדים המנדטורי לפיו מותר יהיה לשפוט בישראל את אייכמן, למרות שסנגוריו טענו כי נחטף שלא כחוק בארגנטינה.

הון היה בצעירותו ספורטאי פעיל וכל חייו היה שחמטאי פעיל וגם כתב מספר ספרי תאוריה בשחמט. מלבד תחום השחמט, כתב ערך ותרגם ספרים בתחומים שונים. עסק בתחום חקר המקרא, כתב מאמרים בנושא ופרסם ספר "מלכים וחרסים - התנ"ך בראי הארכאולוגיה".

היה נשוי לחנה לבית מלץ ואב לשתי בנות.

### כעיתונאי
במהלך פרשת רצח פיאטלי נדונה לראשונה הפרה של סוב יודיצה בפני בית המשפט העליון. הון שהיה כתב העיתון מעריב, פרסם כתבה על המשפט בה נאמר שהנאשם כפר באשמה בבית המשפט אך לפני תחילת המשפט הוא השיב תשובה אחרת לשאלת עיתונאי. הון ועורך העיתון, אריה דיסנצ'יק, הורשעו על ידי בית המשפט המחוזי בהפרת איסור הסוב יודיצה ובית המשפט העליון דחה את ערעורם וקבע שלא יאפשר לעיתונות להתערב במשפטים. על דיסנצ'יק והון הוטל קנס בגובה 200 ל"י.

## ספריו
* **קסדות אל פני ירדן**, צילומים: מאיר פרוינדליך, 1968
* **הכל תלוי במזל: תולדות [[מפעל הפיס]] בישראל**, 1966
* **עשרים שנה למפעל הפיס**, 1970
* **מלכים וחרסים** - התנ"ך בראי הארכאולוגיה, 1994

### שחמט
* **פתיחות בשחמט**, 1958
* **הסיום בשחמט**, 1961
* **אנשי המלך** - גדולי השחמט במשחקם, 1964
* **המלך מט, יחי המלך**, 1970
* **הקרב על הכתר** - הדו-קרב בין בובי פישר לבוריס ספאסקי, 1972
* **קספרוב המלך**, 1985
* **שחמט - פתיחות והגנות נבחרות**, 1994
**תרגם וערך**

* **שחמט - למתחילים הצעירים**, 1982

## לקריאה נוספת
* 'הון שאול', בתוך: אליהו כרמל (עורך), **אישים בישראל**, ירושלים: המכון להוצאה לאור בישראל, תשכ"א 1960,  עמ' 102.


* 'Hon, Shaul,' in: *Who's Who in Israel*, 1960, p. 310.


## קישורים חיצוניים
* 
* 
* שאול הון, "מחלתו" של שאול (המלך), באתר דעת
* שאול הון, התכתבות בהקשר למאמר שהתפרסם ב"מעריב":"ספר דברים: הצנזור עזרא סילף את הוראת משה", באתר תורה
* 
* 

## הערות שוליים

קטגוריה:תשבצאים ישראלים
קטגוריה:ישראלים ילידי פולין
קטגוריה:ישראלים במלחמת העצמאות
קטגוריה:אנשי העלייה הרביעית
קטגוריה:סגל מעריב
קטגוריה:סגל דבר
קטגוריה:מחברי ספרי שחמט ישראלים
קטגוריה:כתבי שחמט ישראלים
קטגוריה:מורשעים בדין בישראל
קטגוריה:שחמטאים ישראלים ללא דרגה בין-לאומית
קטגוריה:בוגרי האוניברסיטה העברית בירושלים
קטגוריה:בוגרי בית הספר הגבוה למשפט ולכלכלה
קטגוריה:ישראלים שנולדו ב-1922
קטגוריה:ישראלים שנפטרו ב-2009
פיאצה פונטנה: הקשר האיטלקי

**פיאצה פונטנה: הקשר האיטלקי** (באיטלקית: **Romanzo di una strage**) הוא סרט דרמה ושיתוף פעולה איטלקי-צרפתי משנת 2012 בבימויו של מרקו טוליו ג'ורדנה. ג'ורדנה (שביים את הסרט האיטלקי "קסם הנעורים") בוחן בסרט את האירועים שבישרו את תחילת שנות העופרת באיטליה - תקופה פוליטית וחברתית סוערת המואפיינת בקיצוניות פוליטית וטרור. הסרט מבוסס בכלליות על ספרו של פאולו קוצ'ארלי "הסוד של פיאצה פונטנה". הסרט דובר איטלקית וצולם בטורינו באיטליה.

הסרט זכה בפרס בתי הקולנוע האירופאיים ובפרס מיוחד מטעם חבר השופטים בפסטיבל הסרטים הבינלאומי של קרלובי וארי ב-2012. הסרט היה מועמד ב-16 קטגוריות לפרס דוד די דונטלו מתוכם זכה בשלוש קטגוריות שחקן המשנה הטוב ביותר, שחקנית המשנה הטובה ביותר, ובקטגוריית אפקטים ויזואליים. הסרט הוקרן לראשונה בישראל בפסטיבל הסרטים הבינלאומי ה-28 בחיפה, שהתקיים בחול המועד סוכות שנת 2012.

## עלילת הסרט

בסרט בוחן הבמאי את האירועים שהביאו למותו של האנרכיסט ג'וזפה פינלי (בגילומו של ולריו מסטרנדריאה) ולחקירתו של מפקח המשטרה לואיג'י קלאברזי (בגילומו של פיירפרנצ'סקו פאבינו). הרקע לסרט הוא אירוע שהתרחש ב-12 בדצמבר 1969 במילאנו. באותו יום התפוצצה פצצה בסניף "פיאצה פונטנה" של הבנק המרכזי בעיר שהיה מלא בלקוחות. בפיצוץ נהרגו 17 איש ו-80 אנשים נפצעו. הבמאי משחזר את האירועים שקדמו והובילו להנחת הפצצה בסניף וכן את האירועים שלאחר מכן.

פינלי נחשד על ידי המשטרה באחריות להנחת הפצצה, במהלך החקירה "נפל" פינלי באופן מסתורי מחלון הקומה הרביעית במטה המשטרה המקומית, נסיבות הנפילה נשארו עלומות. המפקח קלאברזי נתפס על ידי השלטונות כאשם, לפחות מבחינה מוסרית, במעשה הנורא. קלאברזי לא מוותר וממשיך בחקירת הפיצוץ ונסיבות נפילתו של פינלי עד להירצחו בשנת 1972.

## קישורים חיצוניים

* פיאצה פונטנה: הקשר האיטלקי באתר פסטיבל הסרטים הבינלאומי חיפה

קטגוריה:סרטי 2012
קטגוריה:סרטים איטלקיים
קטגוריה:סרטים צרפתיים
קטגוריה:טרור
יאבירו

**יַבִּירוּ** (שם מדעי: *Jabiru mycteria*) היא סוג ומין יחיד של עוף במשפחת החסידתיים. היאבירו הוא עוף גדול ומסיבי ומעדיף לנוע על הקרקע מאשר לעוף. היא נפוצה ממקסיקו עד ארגנטינה וחיה בביצות ויערות הגשם של אמריקה הדרומית ושל אמריקה המרכזית.

היאבירו קיבלה את שמה מהשפה הדרום-אמריקאית טופי-גוארני ופירושה: "מנופחת הצוואר", זאת עקב הבליטה הכדורית הגדולה שבצווארה.

זוהי חסידה גדולה ואחת מהגדולות שבבני משפחתה וכן העוף הגבוה באמריקה הדרומית, שני רק לננדו המצוי ולעיתים מגיע אליו. היא מגיעה לגובה 120-140 ס"מ.

במוטת כנפיה שעומדות על 2.3-2.8 מ' היא שנייה באורכם ביבשת, לאחר קונדור האנדים (וכן אחרי והמינים אלבטרוס נודד ואלבטרוס מלכותי הנודדים לאורך חופי אמריקה הדרומית). משקלה מגיע ל-4.3-9 ק"ג.

היא חיה בביצות, יערות גשם לחים וגדות אגמים ונהרות ומחכה בדריכות לכל טרף קטן שהיא יכולה לתפוס במקורה הענקי. היא ניזונה גם מנבלות ומחטיפת מזון לעופות מים אחרות.

## קישורים חיצוניים

* 

## הערות שוליים

## גלריה

קובץ:Jabiru Mato Grosso Pantanal Brazil-3.jpg
קובץ:TuiuiuBbkw.jpg
קובץ:Jabiru (Jabiru mycteria) 2.JPG
קובץ:Jabiru - Pantanal - Brazil H8O2320 (17132348358).jpg
קובץ:Jabiru.JPG


קטגוריה:טקסונים שתוארו בידי מרטין ליכטנשטיין
קטגוריה:בעלי חיים שתוארו ב-1819
קטגוריה:חסידתיים
קטגוריה:עופות יחידים בסוגם
קטגוריה:עופות יער האמזונאס
קטגוריה:מקסיקו: עופות
קטגוריה:גרנדה (מדינה): עופות
קטגוריה:פנמה: עופות
קטגוריה:ברזיל: עופות
All Is One

**All Is One** (**כולם אחד**) הוא אלבומה החמישי של להקת האוריינטל מטאל הישראלית אורפנד לנד, שיצא לאור ב-24 ביוני 2013. זהו האלבום הראשון של הלהקה עם הגיטריסט חן בלבוס שהחליף את הגיטריסט הקודם מתי סבטיצקי ב-2012. זהו גם האלבום האחרון בו השתתף ממייסדי הלהקה יוסי סאסי על הגיטרה וכלים אתניים נוספים לאחר שהודיע על פרישתו ב-2014.

## ניתוח מוזיקלי
השיר **Brother** (**אח** או **אחי** ) הוא בלדה על היחסים בין יצחק לישמעאל אחיו. ובין השאר מבוסס על האמונה המוסלמית לפיה הילד שנעקד על הר המוריה היה ישמעאל ולא יצחק.
כמו שכתוב בשיר:

השיר הוא שיר אהבה לאח, שהפך לאויב דם.

השיר **Let The Truce Be Known** (**תן להפסקת האש להיות ידועה**) נכתב בהשראת הסיפור **The Christmas Truce** (**[[הפסקת האש של חג המולד]]**) לפיו במלחמת העולם הראשונה עשו החיילים הפסקת אש בזמן חג המולד וחגגו יחד, אך למחרת חזרו לטבוח אחד בשני. השיר הולחן יחד עם קובי אפללו.

השיר **שמיים** נכתב על ידי יהודה פוליקר והוא משלב אלמנטים ורעיונות מאלבומיה הקודמים של הלהקה. השיר גם מהווה סגירת מעגל עבור הלהקה, מכיוון שבשיר יש אזכור לשמם, "ארץ יתומה", שבעצם נלקח מהשיר רוחות מלחמה של פוליקר.

בשיר **Our own Messiah** מופיעה שורה מהתפילה אבינו מלכנו.

## רשימת שירים

## מבצעים
*קובי פרחי - שירה
*יוסי סאסי - גיטרה חשמלית, גיטרה אקוסטית, גיטרה קלאסית, בוזוקי, ג'ומבוש
*חן בלבוס - גיטרה חשמלית
*אורי זילכה - גיטרה בס
*מתן שמואלי - תופים

## מוזיקאים אורחים
*מירה עווד - שירה
*מקהלת שחר - שירה
*אלרם עמרם - שירה
*שחר עמרם - שירה
*מורן מגל - פסנתר
*רועי פרידמן - כלי הקשה
*סמי בכר - גיטרה
*צחי ונטורה - חליל
*אינסמבל טורקי - כינור

## קישורים חיצוניים

* 

קטגוריה:אלבומי מטאל
קטגוריה:אלבומי אורפנד לנד
הואציניים

**הוֹאָצִינִיִּים** (שם מדעי: Opisthocomidae) היא משפחת עופות, בה נכחדו רוב המינים והיא המשפחה היחידה בסדרת ה**הואצינאים** (Opisthocomiformes). המין היחיד ששרד הוא הואצין, עוף אוכל-עלים מדרום אמריקה, אך בעבר נכללו עוד כמה מינים שחיו מסוף האאוקן עד סוף המיוקן. 

קבוצה זו מצויה במחלוקת מדעית על שיוכה. בין 1854 ל-2014 היא שויכה לקבוצה המבוטלת גרואה. כיום עם זאת רואים בה סדרה בתוך אינופינאווס והיא הסדרה היחידה בקבוצה זו שאינה נכללת בקבוצה טלוראווס (Telluraves).

עופות אלה חיים באמריקה הדרומית לאורך יער האמזונאס. הם מיוחדים בכך שהם יודעים לעכל עלים בקיבתם. לאפרוחיהם ישנם טפרים על הכפות בדומה לעופות הפרהיסטוריים.

## סוגים
*סוג ומין יחיד הואצין (Opisthocomus hoazin)
**Foro* (קיומו תלוי בספק) - נכחד
**Hoazinavis* - נכחד
**Hoazinoides* - נכחד
**Namibiavis* - נכחד
**Onychopteryx* - נכחד
**Protoazin* - נכחד

## קישורים חיצוניים

*
קטגוריה:בעלי חיים שתוארו ב-1837
קטגוריה:טקסונים שתוארו בידי ויליאם ג'ון סווינסון
טרור כלכלי

**טרור כלכלי** הוא מאבק אשר נעשה על מנת לחבל בפעילותה התקינה של המערכת הכלכלית באזור או במדינה מסוימת; על מנת לזרוע פחד בקרב האוכלוסייה באותו אזור או מדינה. טרור כלכלי עשוי לפגוע ביציבות הכלכלית, בחלוקת המשאבים או בערכם של המשאבים הכלכליים.

## הגדרה
מרכז ז'נבה למדיניות אבטחה תיאר בשנת 2005 את תופעת הטרור הכלכלי:

על פי הגדרה זו, טרור כלכלי מתאפיין בשתי תכונות יסודיות:
# הפעולה מתבצעת על ידי שחקנים רב-לאומיים, ולאו דווקא על ידי מדינות.
# פעולת הטרור הכלכלי מכוננת כנגד המערכת הכלכלית והפיננסית של מדינת המטרה.

## פגיעה בשרשרת האספקה
טרור כלכלי מתייחס לרוב למניפולציה סודית שמבצעת מדינה או אומה במישור הכלכלי על ידי גורמים ממלכתיים או לא-מדינתיים. עם זאת, הטרור הכלכלי עשוי להיות גם גלוי תחת מעטפת של סנקציות כלכליות. טרור כלכלי מכוון לאזרחים של מדינות או קבוצות בחתירה להשגת מטרות פוליטיות.

לדוגמה התקפות טרור כנגד נמלים וגבולות יבשתיים פוגעות בשרשרת האספקה ומצריכות יישום צעדים נוספים כדי להבטיח הגעה בטוחה של המוצר. צעדים אלו מאלצים את עלות הייצוא והיבוא של סחורות לעלות. הכלכלות של המדינות המתפתחות הן יכולות להיות המושפעות ביותר, משום שההאטה בייצוא והיבוא תשפיע על יכולתה של המדינה להילחם בעוני. עלייה בעוני עלולה לגרום למרידות בקרב האוכלוסייה ולגרום לאי-יציבות פוליטית ובכך כופה עלייה עוני גדול יותר.

כדי להתמודד עם פיראטיות, ממשלות ותעשיות ימיות חייבות לנקוט באמצעי מניעה. מינהל הימי של ארצות הברית אומר כי "פעולות אלו עשויות לכלול נוכחות צבאית גדולה יותר באזורים בסיכון גבוה, ניתוב ספינות כדי לעקוף את מפרץ עדן, תשלום דמי ביטוח גבוהים יותר, שכירת מאבטחים פרטיים והתקנת ציוד הרתעה לא קטלני". עלות אמצעי המניעה הללו מגולגלת על הצרכנים ועל משלמי המיסים, ובסופו של דבר מפנה את הכסף מתחומים אחרים במשק.

## ראו גם
*כלכלת טרור

## הערות שוליים

טרור כלכלי
קטגוריה:כלכלה פוליטית
ליבושה

[ממוזער|שמאל|פסל המנציח את פז'מיסל וליבושה ב[וישהראד בפראג]] 
[ממוזער|שמאל|פסל של ליבושה בחזית בית ברחוב קרלובה ב[פראג]] 
**ליבושה** (צ'כית: **Libuše**, או בגרסאות אחרות: **Libussa** או  **Lubossa**) המייסדת של שושלת פז'מיסל של מלכי בוהמיה (צ'כיה), ושל העם הצ'כי כולו, לפי אגדת העם הצ'כית.

לפי "כרוניקה בואמורום", אשר הועלתה על כתב במאה ה-12 על ידי הכומר וההיסטוריון קוסמס מפראג, ליבושה הייתה הצעירה והחכמה משלוש בנותיו של הנסיך קרוק, וחיה ככל הנראה במאה ה-8. לאחר מותו של קרוק (ניתן להשוואה עם קרקוס הפולני, מייסד העיר קרקוב), מתמנה ליבושה למנהיגת השבט (שופטת). על אף חוכמתה ושלטונה השקול, מביעים הגברים בשבט את חוסר שביעות רצונם מכך שהמנהיגה שלהם היא אישה, ודורשים למנות מנהיג. בעקבות כך ליבושה מכנסת מועצת חכמים, ומכריזה שתינשא לגבר שאליו יביא אותה הסוס שלה. כך אכן קורה, וליבושה נישאת לפז'מיסל, אשר היה עובד אדמה. כמו כן, ליבושה מנבאת את הקמת העיר פראג. מנישואיה לפז'מיסל, נולדו לליבושה שלושה בנים - נזמיסל, רדוביל ולודומיר. כך נוסדה שושלת פז'מיסל, השושלת הראשונה של מלכי צ'כיה.

לפי אותה אגדה, ליבושה ייסדה את מבצר ליבושין באזור העיר קלדנו בצ'כיה. על פי גרסה אחרת, מיקומו המבצר מיוחס לאזור וישהראד בפראג.

האגדה על ליבושה מסמלת את המעבר ההדרגתי של הצ'כים ממטריארכיה לשיטה הפטריארכלית, אם כי לא באופן סופי, מכיוון שלפי האגדה, לאחר מותה של ליבושה מתרחשת מרידה של קבוצת נשים גדולה בשלטון הגברי, והן מייסדות מבצר אשר נכבש רק מספר שנים רב לאחר מכן.

ליבושה הונצחה בטרגדיה של הסופר פרנץ גרילפרצר, באופרה ליבושה של המלחין הצ'כי הנודע בדז'יך סמטנה ובנובלה של מילוש אורבן.  
כמו כן, נקרא על שמה האסטרואיד 264-ליבוסה , אשר התגלה בשנת 1886.

## קישורים חיצוניים

## הערות שוליים

קטגוריה:צ'כיה: היסטוריה
קטגוריה:אישים שעל שמם כוכב לכת מינורי
קטגוריה:מלכים אגדיים
אליון דיופ

**אליון דיופ** (בצרפתית: **Alioune Diop**; 10 בינואר 1910 - 2 במאי 1980) היה פוליטיקאי, עורך ומוציא לאור סנגלי, מייסד כתב-העת **Présence Africaine** ודמות מרכזית בתנועת הנגריטוד ובחוג האינטלקטואלים האפריקאים שפעלו בפריז נגד המשטר הקולוניאלי.

## ביוגרפיה

דיופ נולד כמוסלמי בסן-לואי שבצפון סנגל. בצעירותו למד קוראן בבית ספר מוסלמי וכן למד את התנ"ך מפי דודותיו מצד אימו. דיופ רכש השכלה תיכונית בבית הספר **Lycée Faidherbe** שבסן-לואי, והיה בין האפריקאים הספורים שזכו לקבל תעודת בגרות צרפתית. בהיותו אזרח צרפתי, גויס בשנת 1931 לצבא הצרפתי ושירת בתייס. דיופ עבר ללמוד לימודים קלאסיים באוניברסיטה של אלג'יר, וב-1937 פנה ללמוד בסורבון. בפריז הוא שימש כפרופסור לספרות קלאסית והייתה לו השפעה רבה על הסטודנטים האפריקאים שלמדו בצרפת בזמן הכיבוש הקולוניאלי. בין השנים 1939–1940 גויס דיופ לצבא צרפת במסגרת מלחמת העולם השנייה.

בשנת 1946 נבחר מטעם המפלגה הסוציאליסטית של סנגל לייצג את מדינתו בסנאט הצרפתי, והחזיק במשרה עד 1948. במהלך כהונתו בסנאט שימש כיושב ראש ועדת השרים לענייני מערב אפריקה הצרפתית (AOF).

בשנת 1947, בהיותו סנאטור, ייסד בפריז את כתב העת **Présence Africaine** במטרה לקדם את הזהות התרבותית האפריקאית ואת המאבק לעצמאות של אפריקאים ביבשת ובתפוצות. בין האישים הבולטים שהיו מעורבים בפעילות כתב העת ניתן למנות את פול ריבה, ז'אן-פול סארטר, אלבר קאמי, אנדרה ז'יד, ריצ'רד רייט ואמה סזר. ב-1949 הרחיב את כתב העת והקים בית הוצאה לאור בשם **Editions Présence Africain**, שהיווה מוקד מרכזי לפרסום הגות אפריקאית ושחורה, ובפרט כתביהם של אינטלקטואלים פרנקופונים אפריקאים.
ממוזער|הגיליון הראשון של כתב העת Présence Africaine (נובמבר-דצמבר 1947)

לצד עיסוקו כמוציא לאור, דיופ מילא תפקיד מרכזי במיזמים תרבותיים אפריקאים ואנטי-קולוניאליים רבים. בשנת 1956 ייסד את האגודה לתרבות אפריקאית (SAC), בהתבסס על הדגם של האגודה האירופית לתרבות שהוקמה ב-1950 ואשר דיופ היה החבר האפריקאי היחיד בה. ב-1956 היה גם בין מארגני **קונגרס הסופרים והאמנים השחורים** הראשון, שהתכנס בסורבון ומשך אליו הוגים ואמנים רבים מרחבי העולם כגון פבלו פיקאסו וקלוד לוי-שטראוס. יחד עם לאופולד סדאר סנגור, ארגן ב-1966 את **פסטיבל האמנות השחורה** הראשון בדקאר בירת סנגל. בין באי הפסטיבל היו ג'וזפין בייקר, אמה סזר, דיוק אלינגטון ולנגסטון יוז. בנוסף היה בין מארגני פסטיבלים דומים באלג'יר ב-1969 ובלאגוס ב-1977.

דיופ נפטר ב-2 במאי 1980 בגיל 70 בפריז, שבה התגורר מאז מלחמת העולם השנייה. במותו, כינה אותו סנגור "סוקרטס השחור". הלווייתו נערכה בפריז וגופתו נקברה בבית הקברות בל-אייר בסן-לואי.

## חייו האישיים

בשנת 1941 הכיר דיופ את קריסטיאן יאנדה, שאביה היה בן-דודו של ליאופולד סדאר סנגור ואימה הייתה ממוצא קמרוני. השניים נישאו בנובמבר 1945 בפריז. לזוג היו ארבעה ילדים: מריה איידה דיופ העוסקת כמתרגמת, סוזאן בינטה דיופ שעובדת ככתבת בדקאר ובעברה עבדה באונסק"ו, סמבה דייוויד מור דיופ שנפטר בפריז ב-1971 ואדריאן עמנואל נדיוואר מאמאדו אוסמאן דיופ שהוא רופא.

## מורשתו

החל משנת 1995 מוענק **הפרס הבינלאומי על שם אליון דיופ** לקידום תחומי ההוצאה לאור והעריכה באפריקה. הפרס מוענק אחת לשנתיים ביריד הספרים וחומרי ההוראה הבינלאומי בדקאר.

## קישורים חיצוניים
* ביוגרפיה של דיופ, באתר הסנאט (צרפת).
* ביוגרפיה של דיופ, באתר African Success.
* כתב העת Présence Africaine, בוויקיפדיה באנגלית.
* 

קטגוריה:ספרות סנגלית
קטגוריה:פוליטיקאים צרפתים
קטגוריה:פוליטיקאים סנגלים
קטגוריה:ילידי 1910
קטגוריה:נפטרים ב-1980